Държавен вестник, бр. 46, 2010 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  46
и вредите, които могат да възникнат при нор­
мална работа на електрическите уредби, както 
и правилното функциониране на уредбите, 
посредством:
1. защита срещу поражения от електриче­
ски ток;
2. защита срещу топлинни въздействия, 
изразяващи се във високи температури, които 
могат да причинят пожари, изгаряния и други 
травми;
3. защита срещу свръхтокове;
4. защита срещу пренапрежения, спадове на 
напрежения и електромагнитни въздействия, 
които могат да доведат до травми или щети;
5. защита срещу прекъсвания на захранването 
и/или прекъсвания на системи за безопасност;
6. защита срещу електрическа дъга, която 
може да причини увреждане на зрението, високо 
налягане и/или отделяне на токсични газове.
(2) Редът, по който са описани мерките за 
защита съгласно ал. 1, не определя тяхната 
степен на важност. За специални електрически 
уредби или условия могат да се прилагат и 
допълнителни защити.
(3) Мерките за защита по ал. 1 се прилагат 
за цялата електрическа уредба, за част или за 
елемент от нея. Когато някои условия за дадена 
защитна мярка не могат да бъдат спазени, се 
вземат допълнителни мерки, така че комбина­
цията от защитни мерки да осигурява същото 
ниво на защита, както цялостното изпълнение 
на условията за дадената мярка.
Г л а в а  в т о р а
ОСНОВНИ ХАРАКТЕРИСТИКИ НА ЕЛЕК­
ТРИЧЕСКИТЕ УРЕДБИ
Раздел I
Електрическо захранване
Чл. 6. (1) Основните характеристики на 
електрическото захранване са:
1. номинално напрежение;
2. вид на тока;
3. проспектен ток на късо съединение на 
входа на електрическата уредба на сградата;
4. възможност за съответствие с потребно­
стите на електрическата уредба, включително 
необходимата мощност за захранване.
(2) Основните характеристики по ал. 1 се 
оценяват, когато се използва външен захранващ 
източник, и се определят, когато се използва 
автономен (собствен) източник. Те се прилагат 
както за главното електрозахранване на сгра­
дата, така и за захранванията за безопасност 
и за резервните захранвания, когато такива 
захранвания са необходими.
Чл. 7. (1) Захранване за безопасност и 
резервно захранване се проектират, когато 
необходимостта от тях е наложена от:
1. нормативен акт или предписание на ор­
ганите за пожарна безопасност и спасяване;
2. условия, определящи необходимост от 
евакуация от помещенията в случай на извън­
редна нужда;
3. икономически обоснована необходимост 
за ограничаване на негативни последствия при 
смущения в електрозахранването.
(2) Захранванията по ал. 1 трябва да имат 
капацитет, надеждност и комплектност, съот­
ветстващи на определената им функция.
Чл. 8. За захранване на електрически уредби 
в зависимост от вида на схемата на свързване 
със земя се използват:
1. схема ТN, при която има една точка, 
свързана директно със земя, а достъпните то­
копроводими части на електрическата уредба са 
свързани към тази точка посредством защитни 
проводници; прилагат се три вида схеми ТN в 
зависимост от състоянието на неутралния про­
водник и на защитния проводник, както следва:
а) схема ТN-S, при която в цялата мрежа 
има отделен защитен проводник;
б) схема ТN-С-S, при която функциите на 
защитния и неутралния проводник са обединени 
и се осъществяват посредством един проводник 
(проводник PEN) в част от мрежата;
в) схема ТN-С, при която функциите на за­
щитния и неутралния проводник са обединени 
и се осъществяват посредством един проводник 
(проводник PEN) в цялата мрежа;
2. схема ТТ, при която има една точка на 
захранването, свързана директно със земя, а 
достъпните токопроводими части на електри­
ческата уредба са свързани към заземители, 
електрически отделени от заземяването на 
захранването;
3. схема IТ, при която всички тоководещи 
части са изолирани от земя или една точка е 
свързана със земя посредством импеданс, а 
достъпните токопроводими части на електри­
ческата уредба са свързани към заземители или 
поотделно, или общо, или са присъединени към 
заземителя на захранването;
4. постояннотокови схеми.
Чл. 9. (1) Електрическите уредби трябва 
да се структурират в отделни разпределителни 
вериги (клонове, токови кръгове) за:
1. избягване на опасности и ограничаване 
на последствията от дефект;
2. улесняване на проверките, изпитванията, 
поддръжката и ремонта.
(2) За частите на електрическата уредба, 
които трябва да функционират отделно, така че 
техните функции да не се нарушават при изли­
зане от строя на други вериги, се предвиждат 
отделни разпределителни вериги.